stanford-oval/wikipedia huggingface dataset:
Jaakko Meriluoto

Jaakko Meriluoto
Jaakko Herman Meriluoto (27. huhtikuuta 1917 Helsinki – 3. elokuuta 1988 Lahti) oli suomalainen tekniikan tohtori ja professori. Hänen vanhempansa olivat hammaslääkäri Aarne Meriluoto (ent. Printz) sekä rouva Martta Meriluoto (o.s. Kinnunen).
Meriluoto valmistui ylioppilaaksi vuonna 1935 Lahden lyseosta. Hän valmistui diplomi-insinööriksi vuonna 1941, tekniikan lisensiaatiksi 1960 ja väitteli tekniikan tohtoriksi vuonna 1965. Väitöskirjan aiheena oli "Raaka-ainetekijöiden vaikutus sorvatun koivuviilun määrään ja laatuun". Opiskelun ohessa hän työskenteli käytännön tehtävissä. Hänen työpaikkojaan olivat mm. Lahti Oy, Sopenkorpi Oy ja Metsäliitto. Lahden teknillisen oppilaitoksen puuteknologian yliopettajana hän toimi 1963–1973.[lähde? ]
Meriluoto nimitettiin vuonna 1973 teknillisen korkeakoulun puun mekaanisen teknologian apulaisprofessorin virkaan. Vuonna 1976 hänet nimitettiin myös puuteknologian dosentiksi Helsingin yliopistoon. Hän jäi eläkkeelle 1979. Hänellä oli jatkuvasti yhteiskunnallisia luottamustehtäviä. Hän oli Lahden kaupunginvaltuuston jäsen vuosina 1946–1961, teknillisen lautakunnan jäsen 1954–1960 ja kaupunginhallituksen jäsen 1961–1964. Professorin arvonimi hänelle myönnettiin vuonna 1980.[lähde? ]
Meriluoto oli aktiivinen vapaamuurari ja eteni Suomen Suurloosin suurmestariksi. Hän toimi tehtävässä 1975–1983. Hän oli suurmestarina ensimmäinen niin sanottujen maaseutuloosien edustaja.
The Funkiest

The Funkiest entisellä paikallaan Lapinlahdenkadulla.
The Funkiest oli Helsingin keskustan laidalla Mechelininkadulla Töölössä sijainnut, joulukuussa 1995 perustettu levykauppa. The Funkiestissä myytiin lähinnä rap-levyjä sekä jonkun verran 1960–1970-lukujen rhythm and blues-, funk- ja soul-musiikkia.
Huhtikuussa 2016 The Funkiestin omistaja Juha Vakkari ilmoitti lopettavansa liikkeen kannattamattomana.
Fjuu Records

The Funkiestin alla toimi myös levy-yhtiö Fjuu Records, joka julkaisi levyjä muun muassa Ruudolfilta ja Loost Koosilta. Fjuu Recordsilta ilmestyi historiansa aikana 33 julkaisua.
Fjuu Records > Fjuu Recordsin julkaisut

fjuu01: Sampo - Aurinko kutsuu (2001)
fjuu02: PetteTuomoTK - EP (2002)
fjuu03: Eevil Stöö - Pinkkibikinihinkkichiksi (2002)
fjuu04: Overme - Power/Hiot (2001)
fjuu05: Lost Cause - It's All Happenin' (2002)
fjuu06: Helpus - Helpus (2002)
fjuu07: Salamaryhmä - Kaikki on mahollista (2003)
fjuu08: Chydeonep (2003)
fjuu09: Overme - One (2003)
fjuu10: Lost Cause - Bustickets EP (2003)
fjuu11: Nuanz - Teetä kolmelle (2003)
fjuu12: Lyhtyjä - Myrsky vesilasissa (2003)
fjuu13: Ruudolf - Bodausanthem (2004)
fjuu14: Vihreys - Vol 2 (2003)
fjuu15: Puisto-osasto EP (2004)
Kiltit Ihmiset O.G. 2000 - Plankton 7 (2004)
fjuu16: Payperwork & Mekas - Left (2005)
fjuu17: Neveready & Dumb / Effekt - Split 12" (2005)
fjuu18: Nektaryn Seq & Kardoklikk - Trophikal Boyzz (2005)
fjuu19: Effekt - Pakkanen (2005)
fjuu20: Neveready - Neveready (2005)
Payperwork & Mekas - Payperwork&Mekas (2005)
fjuu21: Taikaukko 7" (2006)
Eevil Stöö - Pure Ana & Happyhappy Joyjoy Memphis Underground Mix Pt.1 (2006)
fjuu22: Niko & Tapsa - Tässä kaupungissa tuulee aina (2007)
fjuu23: Saurus - Son Dynyy (2007)
fjuu24: K.V.N & Lobo - The Dead End Kidz (2008)
fjuu25: Köyhä Jonne - Krapula (2009)
fjuu26: K.V.N & Lobo - Welcome to the Dead End (2009)
fjuu27: Ghetto Tyylit Kokoelma (2011)
fjuu28: K.V.N & Lobo - Mac Shit (2012)
fjuu29: Betonipossu - Hyviä keloja LP (2014)
fjuu30: OLPEKKALEV - 00 & 01 EP (2014)
Jevgeni Sadovyi

| Mitalit | Mitalit | Mitalit |  |
| --- | --- | --- | --- |
|  Jevgeni Sadovyi |  Jevgeni Sadovyi |  Jevgeni Sadovyi |  |
Miesten uinti
Maa:   Yhdistynyt joukkue
|  Olympialaiset  |  Olympialaiset  |  Olympialaiset  |  |
|  Kultaa | Barcelona 1992 | 200 m vapaauinti |  |
|  Kultaa | Barcelona 1992 | 400 m vapaauinti |  |
|  Kultaa | Barcelona 1992 | 4 × 200 m vapaauintiviesti |  |
Maa:   Neuvostoliitto
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Kultaa | Ateena 1991 | 400 metrin vapaauinti |  |
|  Kultaa | Ateena 1991 | 4 × 200 m vapaauintiviesti |  |
Maa:   Venäjä
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Kultaa | Sheffield 1993 | 4 × 100 m vapaauintiviesti |  |
|  Kultaa | Sheffield 1993 | 4 × 200 m vapaauintiviesti |  |
|  Hopeaa | Sheffield 1993 | 200 metrin vapaauinti |  |
Jevgeni Viktorovitš Sadovyi (ven. Евгений Викторович Садовый, 19. tammikuuta 1973 Volžski) on venäläinen entinen uimari ja olympiavoittaja, joka edusti urallaan myös Neuvostoliittoa ja Itsenäisten valtioiden yhteisöä. Vuoden 1992 kesäolympialaisissa Sadovyi voitti olympiakullat 200 ja 400 metrin vapaauinneista sekä 4 × 200 m vapaauintiviestistä. Sadovyi voitti urallaan neljä Euroopan-mestaruutta sekä yhden hopean. Lisäksi hän rikkoi urallaan yhden maailmanennätyksen.
Sadovyi lopetti uransa 23-vuotiaana vuonna 1996. Hänet valittiin vuonna 1999 International Swimming Hall of Famen jäseneksi.
Henkilökohtaiset ennätykset > Pitkä rata

200 metrin vapaauinti: 1.46,70
400 metrin vapaauinti: 3.45,00 (maailmanennätys 29. kesäkuuta 1992 – 11. syyskuuta 1994)
Iso-Väihi (Hollola)

| Iso-Väihi |
| --- | --- |
Valtiot:  Suomi
Maakunnat:  Päijät-Häme
Kunnat:  Hollola
Koordinaatit:  61°01′20″N, 25°04′25″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pätilänjoen valuma-alue (35.86)
Laskuoja:  oja Lopalanniitulle 
Järvinumero:  35.863.1.001
Mittaustietoja
Pinnankorkeus:  152,4 m 
Rantaviiva:  0,484 km  
Pinta-ala:  1,12 ha  
 fiIso-Väihi 
Iso-Väihi  on Päijät-Hämeessä Hollolassa  Ojastenmälkin kylän lähellä sijaitseva lampi.
Maantietoa

Lampi on metsälampi, joka sijaitsee kumpuilevassa mäkimaastossa. Lammen pinta-ala on 1,1 hehtaaria ja se on 200 metriä pitkä ja 100 metriä leveä. Sen rantaviivan pituus on 500 metriä ja se rannat ovat suota. Lammen etelärannalle on rakennettu vapaa-ajan asunto, jonne johtaa tie yhdystieltä 13889.
Vesistösuhteet

Lampi kuuluu Kokemäenjoen vesistössä Vanajan reitin valuma-alueella Pätilänjoen valuma-alueeseen. Se jaetaan vielä Laihajoen valuma-alueeseen, johon lampi kuuluu. Lammen vedenpinnan korkeus on 152,4 metriä mpy. Ylempänä Väihinsuolla sijaitsee pienempi Vähä-Väihi, jonka vedenpinta on 3,2 metriä ylempänä. Sen laskuoja tuo suon ja lammen vedet Iso-Väihiin. Sen oma laskuoja jatkaa länteen ja se yhtyy puolen kilometrin päässä sijaitsevan ojitetun Lopalanniityn suo-ojiin. Ne on johdettu etelään virtaavaan Pitkänsillanojaan, joka yhtyy Porvolassa Kortajokeen. Kortajoki on alajuoksulla nimeltään Pätilänjoki, joka laskee Mommilanjärveen.
Iso-Vuotunki

| Iso-Vuotunki |
| --- | --- |
 Iso-Vuotunki Holapansaareen päin katsottuna.
Valtiot:  Suomi 
Paikkakunta:  Oulu
Koordinaatit:  64°56′02″N, 26°32′33″E
Vesistöalue ja valuma-alueen tietoja
Laskujoki:  Järvioja
Järvinumero:  59.154.1.001 
Mittaustietoja
Pinnankorkeus:  94,8 m 
Rantaviiva:  10 km 
Pinta-ala:  2,239 km² 
 fiIso-Vuotto 
Iso-Vuotunki eli Iso-Vuotto on järvi Vuoton kaupunginosassa Oulun itäosassa entisen Ylikiimingin kunnan alueella lähellä Utajärven kunnanrajaa. Järvi on pinta-alaltaan Oulun suurin.
Sijainti

Järvi sijaitsee Vähä- ja Ylivuoton kylien alueella. Heti sen länsipuolella on Vähä-Vuotunki-niminen järvi. Iso-Vuotunki on muodostunut noin 7 400 vuotta sitten, kun se maankohoamisen myötä erkani Litorinamerestä.
Järvimaisema

Iso-Vuotunki on noin 2,9 kilometriä pitkä ja leveimmältä kohdaltaan noin 1,5 kilometriä leveä. Järven pinnan korkeus on 94,8 metriä merenpinnan yläpuolella. Kiiminkijoki virtaa järven pohjoispuolelta ja Sanginjoki sen eteläpuolelta. Järvessä ei ole yhtään varsinaista saarta, sen yhteydessä oleva Holapansaari-niminen paikka on tosiasiassa niemi. Iso-Vuotunki laskee etelään Sanginjokeen Järvioja-nimistä suo-ojaa pitkin. Kaakkois–luoteissuuntainen järvi on käytännössä muotoutunut kahdeksi altaaksi, joita erottaa parinsadan metrin levyinen salmi. Järven eteläosan rantamaat ovat pääasiassa suota, kun taas pohjoisaltaan rannat ovat enimmäkseen viljelysmaata.
Veden laatu

Vuosina 2002–2003 tehdyissä tutkimuksissa Iso-Vuotungin vedenlaatu todettiin tyydyttäväksi. Aiemmissa mittauksissa vedenlaatu oli luokiteltu hyväksi. Suomaastosta huolimatta vesi on kohtalaisen kirkasta.
The Future Is Medieval

| The Future Is Medieval/Start the Revolution Without Me Kaiser Chiefs |
| --- | --- | --- |

Studioalbumin tiedot
 Äänitetty : 2009–2011
 Julkaistu:  3. kesäkuuta 2011  6. maaliskuuta 2012
 Tuottaja(t): Tony Visconti Ethan Johns
 Tyylilaji: alternative rock, indie rock
 Kesto: 45.13
 Levy-yhtiö: B-Unique Universal Music
Listasijoitukset
  Britannia: 10.
Kaiser Chiefsin muut julkaisut
| Off with Their Heads 2008 | The Future Is Medieval/Start the Revolution Without Me 2011 | Education, Education, Education & War 2014 |
The Future Is Medieval on brittiläisen rockyhtye Kaiser Chiefsin neljäs studioalbumi, joka julkaistiin Britanniassa 3. kesäkuuta 2011. Albumi julkaistiin Yhdysvalloissa 6. maaliskuuta 2012 nimellä Start the Revolution Without Me. Albumi ylsi Britannian albumilistalla parhaimmillaan sijalle 10.
Kappaleet

Britannian painos, The Future Is Medieval
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Little Shocks | 3.42 |  |  |  |  |  |  |  |
| 2. | Things Change | 3.45 |  |  |  |  |  |  |  |
| 3. | Long Way from Celebrating | 3.02 |  |  |  |  |  |  |  |
| 4. | Starts with Nothing | 5.31 |  |  |  |  |  |  |  |
| 5. | Out of Focus | 4.09 |  |  |  |  |  |  |  |
| 6. | Dead or in Serious Trouble | 2.37 |  |  |  |  |  |  |  |
| 7. | When All Is Quiet | 3.27 |  |  |  |  |  |  |  |
| 8. | Kinda Girl You Are | 2.36 |  |  |  |  |  |  |  |
| 9. | Man on Mars | 4.14 |  |  |  |  |  |  |  |
| 10. | Child of the Jago | 4.41 |  |  |  |  |  |  |  |
| 11. | Heard It Break | 3.07 |  |  |  |  |  |  |  |
| 12. | Coming Up for Air | 5.35 |  |  |  |  |  |  |  |
| 13. | If You Will Have Me | 3.25 |  |  |  |  |  |  |  |
| 14. | Howlaround | 3.51 |  |  |  |  |  |  |  |
|  |  | 45.13 |  |  |  |  |  |  |  |
Arvostelut

AllMusic:
The Daily Telegraph:
Survaanlampi

| Survaanlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°25′10″N, 26°56′36″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  oja Kallaveteen 
Järvinumero:  14.972.1.024
Mittaustietoja
Pinnankorkeus:  81,6 m  
Pituus:  490 m  
Leveys:  290 m  
Rantaviiva:  1,598 km  
Pinta-ala:  6,93 ha  
Saaria:  ei saaria 
 fiSurvaanlampi 
Survaanlampi  on Etelä-Savossa Mäntyharjulla  Vannekiven lähellä sijaitseva lampi.
Maantietoa

Lampi on 490 metriä pitkä, 290 metriä leveä, ja sen pinta-ala on 6,9 hehtaaria. Lammella ei ole kartan mukaan saaria.  Sen rantaviivan pituus on 1,6 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Kallaveden alueeseen (14.972) se kuuluu. Lammen vedenpinnan korkeus on 81,6 metriä mpy.
SwissCube

SwissCube-1 vuonna 2011.
SwissCube on sveitsiläinen École polytechnique fédérale de Lausanne -yliopiston opiskelijoiden kehittämä nanosatelliitti.
Satelliitti mittaa avaruudesta ilmakehässä 100 km:n korkeudella esiintyvää hohdetta (airglow). Satelliitti, joka painaa vain yhden kilogramman verran, toimii 3 kuukaudesta yhteen vuoteen ja ehtii tehdä tieteellisesti merkittävän määrän mittauksia tässä ajassa. Satelliitin koko on 10 cm x 10 cm x 10 x 10 cm. Sen toteutus maksoi, mukaan lukien laukaisu avaruuteen, 300 000 euroa. Satelliitin kehitys maksoi noin 400 000 euroa.
SwissCube 1 laukaistiin 23. syyskuuta 2009 Intiasta PSLV-kantoraketilla usean muun kokoisensa satelliitin kanssa. SwissCube 2 laukaistaan vuoden 2010 alkupuolella Kourousta ESAn kehitämällä Vega-raketilla.
Aiheesta muualla

SwissCube Project. École polytechnique fédérale de Lausanne.  5.6.2015. Arkistoitu 24.4.2013. Viitattu 26.8.2018 (englanniksi).
Swiss Cube, The first swiss satellite École polytechnique fédérale de Lausanne.  22.10.2013. Viitattu 26.8.2018 (englanniksi) .
Jacob Johan Maexmontan

Jacob Johan Maexmontan (15. maaliskuuta 1760 Lempäälä – 8. huhtikuuta 1829 Piikkiö) oli suomalainen kauppias, laivanvarustaja, maanviljelijä ja yrittäjä, joka sai kauppaneuvoksen arvonimen.
Maexmontanin vanhemmat olivat kappalainen Michael Maexmontanus ja Anna Charlotta Gadd ja puoliso vuodesta 1795 Margareta Elisabeth Roos. Jakob Johan Maexmontan oli heidän poikansa. Jacob Johan Maexmontan oli kauppa-apulainen Barbara Wittfoothin palveluksessa Turussa ja kirjanpitäjä kauppias Mathias Augustinin palveluksessa. Porvarinoikeudet Turussa hänellä oli 1793–1822 ja hän oli siellä paitsi kauppias, myös laivanvarustaja ja verkatehtaan omistaja. Maexmontan omisti myös Piikkiössä Pukkilan kartanon  vuodesta 1811 ja Pussilan kartanon vuodesta 1823. Turun kaupunginvanhin hän oli 1808–1817 ja kuului porvarissäädyn kansliajohtokuntaan vuodesta 1809. Hän oli myös Turun satama- ja ruoppausproomukassan hoitaja sekä ruoppaustöiden valvoja 1810–1822 ja Suomen Evankeliumiseuran rahastonhoitaja vuodesta 1826. Kauppaneuvoksen arvonimen Maexmontan sai 1819. Luovuttuaan 1822 porvarinoikeuksistaan Maexmontan toimi maanviljelijänä Pukkilan kartanossa, jonne hän muutti lopullisesti Turun palon jälkeen 1827.
Itiöpesäke

Itiöpesäke eli sporangio on kasveilla ja sienillä esiintyvä lisääntymiseen erilaistunut elin, jossa itiöt muodostuvat. Nimitystä käytetään yleisimmin itiökasvien yhteydessä. Kasveilla itiöpesäkkeitä tuottaa sukupolvenvuorottelun suvuttomasti lisääntyvä sukupolvi eli sporofyyttivaihe. Sammalilla sporofyytti muodostuu lähes pelkästä itiöpesäkkeestä, joka yleensä kasvaa ohuen varren kärjessä varsinaisen sammalen muodostavasta gametofyytistä. Putkilokasveilla itiöpesäkkeitä tuottava sporofyytti on gametofyyttiä suurempi, ja toimii itsenäisenä kasvina. Näistä saniaisilla itiöpesäkkeet sijaitsevat tyypillisesti pitkälti erilaistumattomien lehtivihreällisten lehtien alapinnalla, kun taas lieoilla ja kortteilla itiöpesäkkeet sijaitsevat pienissä lehtivihreättömissä itiölehdissä, jotka muodostavat strobiluksen eli itiötähkän. Erilaisitiöisillä itiökasveilla itiöt ovat erilaistuneet koirasgametofyytin tuottaviin pikkuitiöihin ja naarasgametofyytin tuottaviin isoitiöihin, jolloin itiöpesäkkeet saattavat olla erilaistuneet erillisiksi pikkuitiöpesäkkeiksi (mikrosporangio) ja isoitiöpesäkkeiksi (makrosporangio eli megasporangio). Siemenkasvit ovat kehittyneet erilaisitiöisistä itiökasveista, jolloin niiden siitepölyä tuottavat pölylokerot ovat kehittyneet pikkuitiöpesäkkeistä ja siemenet ovat kehittyneet kalvojen suojaamista isoitiöpesäkkeistä.
Sammalilla varren kärjessä kasvava itiöpesäke muodostaa sammalen sporofyytin.
Saniaisten itiöpesäkkeet ovat usein kasvin lehtien alapinnalla.
Kortteilla itiöpesäkkeet sijaitsevat kasvin varren kärjessä itiötähkässä.
Aiheesta muualla

Kuvia tai muita tiedostoja aiheesta Itiöpesäke Wikimedia Commonsissa
Jeremy Zucker

| Jeremy Zucker |
| --- | --- |

Henkilötiedot
Koko nimi:  Jeremy Scott Zucker
Syntynyt: 3. maaliskuuta 1996 (ikä 28) New Jersey, Yhdysvallat
Ammatti:  laulaja-lauluntekijä
Muusikko
Laulukielet:  englanti
Aktiivisena:  2015–
Tyylilajit:  pop, indie pop, elektroninen, poprock
Soittimet:  laulu
Levy-yhtiöt:  Republic Records
Aiheesta muualla
jeremyzuckermusic.com
  [ Muokkaa Wikidatassa ] [ ohje ]  
Jeremy Scott Zucker (s. 3. maaliskuuta 1996 New Jerseyssä) on yhdysvaltalainen laulaja-lauluntekijä, tunnetaan parhaiten kappaleistaan Comethru (2018), All the Kids Are Depressed (2018) ja You Were Good to Me (2019). Siitä lähtien, kun hän aloitti musiikin julkaisemisen vuonna 2015, Zucker on julkaissut useita EP:itä ja kaksi täyspitkää albumia, Love Is Not Dying (2020) ja Crusher (2021).
Elämäkerta

Alunperin New Jerseystä kotoisin oleva Zucker kasvoi musiikkitaloudessa vanhempiensa ja kahden vanhemman veljensä kanssa. Ramapon lukion opiskelijana hän aloitti musiikin tekemisen makuuhuoneessaan ja liittyi myöhemmin "Foreshadows"-nimiseen yhtyeeseen. Ensimmäinen hänen koskaan kirjoittamansa laulu oli itse asiassa hänen veljensä korkeudenpelosta. Lukion valmistuttuaan hän opiskeli Colorado Collegessa, josta hän valmistui vuonna 2018 molekyylibiologian tutkinnolla. Ennen oman musiikin tuotantoa hänen ensimmäinen työpaikkansa oli lumilautanopettaja.
Vuonna 2015 Zucker julkaisi debyytti-EP:nsä Beach Island. Hän julkaisi Breathen, joka sisälsi hänen läpimurtohittinsä "'Bout It" joulukuussa 2016. Vuonna 2017 Zucker julkaisi Motions, joka sisälsi kappaleen "Heavy", joka myöhemmin Blackbear miksattiin "Make Daddy Proud" -kappaleeseen ja sisällytettiin hänen albumilleen Digital Druglord. Zucker ja Blackbear tekivät myöhemmin yhteistyötä singlellä "Talk Is Overrated" Zuckerin EP:llä Idle. Zucker julkaisi Stripped. helmikuussa 2018, jota seurasi Glisten toukokuussa 2018. Syyskuussa 2018 Zucker julkaisi Summer, joka sisältää kappaleen "Comethru". Hän kirjoitti "Comethrun" vastauksena valmistuessaan korkeakoulusta toukokuussa 2018 ja muuttaessaan takaisin lapsuudenkotiinsa New Jerseyyn.
Vuonna 2019 Zucker teki yhteistyötä laulaja Chelsea Cutlerin kanssa "You Were Good to Me". Kappale oli ensimmäinen single Brent-yhtyeelle, joka julkaistiin 19. huhtikuuta 2019.
Heinäkuun 26. päivänä Zucker julkaisi "Oh, Mexico", pääsinglen debyyttialbumilleen Love Is Not Dying. Seuraavat singlet "Always, I'll Care", "Not Ur Friend" ja "Julia" julkaistiin 7. helmikuuta 2020, 28. helmikuuta ja 24. maaliskuuta, tässä järjestyksessä, mikä johti albumin julkaisuun 17. huhtikuuta. on omaelämäkerrallinen kokoelma kappaleita, jotka äänitettiin Brooklynissa vuoden 2019 jälkipuoliskolla. Heinäkuun 24. päivänä hän julkaisi singlen "Supercuts". Hän esiintyi Claire Rosinkranzin kappaleissa "Backyard Boy" ja "Nothing's the Same" Alexander 23:n kanssa.
15. tammikuuta 2021 Zucker ja Cutler julkaisivat "This Is How You Fall In Love" ja he isännöivät suoratoistolähetystä Brent: Live on the Internet, jossa he esittelivät Brent II:n, joka julkaistiin 5. helmikuuta. Kesäkuusta 2021 alkaen Zucker julkaisi kappaleet "18" 24. kesäkuuta, "Honest" 23. heinäkuuta, "Cry With You" 20. elokuuta ja "Therapist" 17. syyskuuta singleinä toisen vuoden albumilleen Crusher, joka julkaistiin 1. lokakuuta 2021.
Zucker on maininnut Blink-182:n, Jon Bellionin, blackbearin, EDENin, Bon Iverin, Mac Millerin ja Wetin musiikillisina vaikutteinaan.
Diskografia

Beach Island (2015)
Breathe (2015)
Motions (2016-2017)
idle (2017)
stripped. (2018)
glisten (2018)
summer, (2018)
brent (2019)
brent ii (2021)
Aiheesta muualla

jeremyzuckermusic.com
Jeremy Zucker Internet Movie Databasessa. (englanniksi)
Jeret Peterson

| Mitalit | Mitalit | Mitalit |  |
| --- | --- | --- | --- |
|  Jeret Peterson |  Jeret Peterson |  Jeret Peterson |  |
Maa:   Yhdysvallat
Miesten freestyle-hiihto
|  Olympialaiset  |  Olympialaiset  |  Olympialaiset  |  |
|  Hopeaa | Vancouver 2010 | hypyt |  |
Jeret Peterson (12. joulukuuta 1981 Boise, Idaho, Yhdysvallat – 25. heinäkuuta 2011 Lambs Canyon, Utah, Yhdysvallat) oli yhdysvaltalainen freestylehiihtäjä, joka oli keskittynyt kilpailemaan hypyissä. Hän osallistui kolme kertaa olympialaisiin ja voitti Vancouverin olympialaisissa 2010 olympiahopeaa. Maailmancupissa Peterson voitti kaikkiaan seitsemän osakilpailua ja sijoittui viisitoista kertaa kolmen parhaan joukkoon. Maailmancupissa 2004–2005 hän voitti hyppyjen kokonaiskilpailun.
Hiihtoura

Peterson osallistui 11-vuotiaana Lake Placidissa kesäleirille, jossa sai lempinimekseen ”Speedy”, koska hän ohitteli hissijonoissa saadakseen enemmän hyppyjä ja koska aikuisten kypärää käyttänyt Peterson näytti valmentajien mielestä sarjakuvahahmo Speed Racerilta. Hän teki leirillä 200 hyppyä ja sai virallisen kilpailuluvan. Peterson voitti vuonna 1999 Yhdysvaltain juniorimestaruuden ja vuosina 2000 ja 2001 junioreiden maailmanmestaruuden hypyissä.
Maailmancupissa Peterson kilpaili ensimmäisen kerran tammikuussa 2001 Deer Valleyssa, jossa hän sijoittui 19:nneksi. Peterson pääsi varamieheksi Salt Lake Cityn olympialaisiin 2002, kun hän sijoittui karsinnoissa neljänneksi. Lopulta hän pääsi kisoihin, kun Emily Cookin jalat murtuivat. Peterson sijoittui hyppyjen finaalissa yhdeksänneksi. Hän piti kesän harjoitteluvapaata, mutta palasi silti Yhdysvaltain maajoukkueeseen. Ensimmäisen palkintosijoituksensa Peterson saavutti Mont-Tremblant’ssa tammikuussa 2003, kun hän sijoittui toiseksi. Hän osallistui ensimmäisen kerran MM-kilpailuihin Deer Valleyssä 2003 ja sijoittui kuudenneksi. Peterson voitti ensimmäisen kerran maailmancupin osakilpailun Lake Placidissa tammikuussa 2005. Tammikuussa hän voitti yhteensä kolme kilpailua ja voitti lopulta maailmancupin hyppyjen kokonaiskilpailun. Rukan MM-kilpailuissa 2005 Peterson oli 12:s.
Torinon olympialaisissa 2006 Peterson oli mestarisuosikki. Finaalien ensimmäisen kierroksen jälkeen hän oli kolmantena. Toisella kierroksella Peterson lähti tekemään hyppyä, josta hänet tunnettiin. Nimellä ”Hurricane” kutsuttuun hyppyyn kuului kolme volttia ja viisi kierrettä. Alastulossa Petersonin käsi osui lumeen, ja hän sijoittui yhteispisteissä vasta seitsemänneksi. Maailmancupissa 2006–2007 Peterson sijoittui yhteispisteissä toiseksi hypyissä. Tammikuussa 2007 hän oli voittanut Deer Valleyn osakilpailun ennätyspisteillä. MM-kilpailuissa Madonna di Campigliossa Peterson sijoittui seitsemänneksi. Hän oli tämän jälkeen henkilökohtaisten syiden takia vuoden sivussa kilpailutoiminnasta, mutta palasi maailmancupiin kaudelle 2008–2009. Vaikka Peterson oli vuoden lähes kokonaan syrjässä, hän pystyi palaamaan huipulle. Lake Placidissa hän otti uransa seitsemännen osakilpailuvoiton. Hyppyjen kokonaiskilpailussa hän sijoittui kolmanneksi. Inawashiron MM-kilpailuissa Peterson oli yhdeksäs.
Peterson osallistui kolmansiin olympiakisoihinsa Vancouverissa 2010. Hän sijoittui hyppyjen finaalissa hopealle Aljaksei Gryšynin jälkeen. Peterson onnistui toisella kierroksella hurrikaanihypyssään, mutta hän ei noussut kokonaistilastossa Gryšynin ohi, sillä hän oli vasta viides ensimmäisen kierroksen jälkeen.
Yksityiselämä ja kuolema

Peterson taisteli lähes koko elämänsä ajan alkoholismia ja masennusta vastaan. Petersonien perhe hajosi, kun hän oli pieni, ja viisivuotiaana hän menetti isosiskonsa Kimin, joka kuoli jäätyään auton alle. Petersonin elämä hiihtouran ulkopuolella oli välillä hyvin sekaisin. Vuonna 2005 Petersonin huonetoveri Trey Fernald ampui itsensä Petersonin silmien edessä. Hän alkoi tämän jälkeen juoda ja ajautui usein tappeluihin humalassa. Vuoden 2007 kilpakauden jälkeen Petersonin masennus pahentui, ja hän eristäytyi monista ystävistään.
Syyskuussa 2007 Peterson aikoi tehdä itsemurhan ja kertoi tästä tyttöystävälleen. Hän ei kuitenkaan ehtinyt toteuttaa aiettaan, sillä poliisi otti hänet kiinni, ja hänet suljettiin viikoksi neuropsykologian laitokselle. Itsemurhayrityksen jälkeen Peterson päätti pitää taukoa, ja hän työskenteli rakennustyömaalla Idahossa. Hän sai masennuksensa kuriin lääkkeillä, mutta käytti edelleen runsaasti alkoholia. Vasta marraskuussa 2008 Peterson päätti luopua alkoholista otettuaan yhteen äitinsä kanssa.
Peterson jäi heinäkuussa 2011 kiinni rattijuopumuksesta Haileyn keskustassa. Muutaman päivän kuluttua hän ampui itsensä. Peterson oli sitä ennen ilmoittanut hätänumeroon tekevänsä itsemurhan ja kertonut sijaintinsa. Poliisi löysi Petersonin kuolleena Lambs Canyonista Utahista.
Aiheesta muualla

Kuvia tai muita tiedostoja aiheesta Jeret Peterson Wikimedia Commonsissa
Peterson Yhdysvaltain olympiajoukkueen sivuilla (englanniksi)